ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2022 թվականի N -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՀՈՒԼԻՍԻ 9-Ի N 808-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

  Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները, «Կրթության մասին» օրենքի 41-րդ հոդվածի 3-րդ մասը՝

Հայաստանի Հանրապետության կառավարությունը ո ր ո շ ո ւ մ է.

1. Հայաստանի Հանրապետության կառավարության 2009 թվականի հուլիսի 9-ի «Հայաստանի Հանրապետությունում կրթական ծրագրերի իրականացման լիցենզավորման կարգերը, լիցենզիայի ձևերը հաստատելու և Հայաստանի Հանրապետության կառավարության 2000 թվականի հուլիսի 7-ի N 372 որոշման (այսուհետ` որոշում) մեջ փոփոխություն կատարելու մասին» N 808-Ն որոշման N N 1, 2, 3, 5, 7, 11, 13, 17, 19 հավելվածներում՝ (այսուհետ` հավելվածներ) կատարել հետևյալ փոփոխությունները և լրացումները`

1) որոշման վերնագրում, «կրթական ծրագրերի» բառերից հետո լրացնել «և նախադպրոցական ծառայության» բառերը,

2) 1-ին կետում, «կրթական ծրագրի» բառերը փոխարինել «նախադպրոցական կրթական ծրագրի և նախադպրոցական ծառայության» բառերով,

3) լրացնել նոր` 2.1 և 2.2 կետերով հետևյալ բովանդակությամբ

«2.1. նախադպրոցական կրթական ծրագրի և նախադպրոցական ծառայության իրականացման լիցենզիայի ձևը՝ համաձայն N 2.1 հավելվածի.

2.2 նախադպրոցական ծառայության իրականացման լիցենզիայի ձևը՝ համաձայն N 2.2 հավելվածի.»,

4) հավելված N 1-ում կատարել հետևյալ փոփոխությունները և լրացումները`

ա. վերնագրում, 1-ին, 2-րդ և 6-րդ կետերում, «նախադպրոցական կրթական ծրագրի» բառերը` իր բոլոր հոլովվաձևերով փոխարինել «նախադպրոցական կրթական ծրագրի և նախադպրոցական ծառայության» բառերով` համապատասխան հոլովվաձևերով,

բ. 3-րդ կետում «նախադպրոցական տարիքային փուլերով  (վաղ, կրտսեր, միջին, ավագ)» բառերը փոխարինել «նախադպրոցական տարիքային խմբերով  (վաղ մանկության տարիքի առաջին խումբ՝ 0-ից մինչև 1 տարեկան հասակը, վաղ մանկության տարիքի երկրորդ խումբ՝ 1-ից մինչև 2 տարեկան հասակը, կրտսեր առաջին խումբ՝ 2-ից մինչև 3 տարեկան հասակը, կրտսեր երկրորդ խումբ՝ 3-ից մինչև 4 տարեկան հասակը, միջին՝ 4-ից մինչև 5 տարեկան հասակը, ավագ՝ 5-ից մինչև 6 տարեկան հասակը)» բառերով,

գ. 6-րդ կետի 4-րդ ենթակետը շարադրել հետևյալ խմբագրությամբ՝ «4) լիցենզավորվող գործունեության տեսակի իրականացման համար նախատեսվող հասարակական շինությունների նպատակային նշանակությանը համապատասխան տարածքի նկատմամբ իրավունքի (uեփականության, վարձակալության, անհատույց oգտագործման) գրանցման վկայականի պատճենը: Այլընտրանքային կրթական ծրագրեր և նախադպրոցական ծառայություններ իրականացնող կենտրոնների համար տարածքի նկատմամբ իրավունքի նպատակային նշանակությունը կարող է լինել բնակելի:»,

դ. 8-րդ կետի 2-րդ ենթակետում «պահանջներին,» բառից հետո լրացնել «բացառությամբ նախադպրոցական այլընտրանքային կրթական ծրագրերով և նախադպրոցական ծառայություններով դասավանդող մանկավարժական կազմի, որոնց պահանջները հաստատվում են նախարարի հրամանով հաստատված համապատասխան կրթական ծրագրերով» բառերը,

ե. 8-րդ կետի 3-րդ ենթակետը շարադրել հետևյալ խմբագրությամբ՝

**«**3) ուսումնական տարածքի ապահովվածության պահանջի մասով`

ա. զբաղեցրած ուսումնական տարածքների (այդ թվում՝ խմբասենյակի, խաղասենյակի, ննջասենյակի, հանդերձարանի, բուֆետային մասի, զուգարանի, մարզադահլիճի, հանդիսությունների դահլիճի, մեթոդկաբինետի, բակային տարածքի) համապատասխանությունը Հայաստանի Հանրապետության քաղաքաշինության կոմիտեի նախագահի 2020 թվականի դեկտեմբերի 10-ին հաստատվածN 95-Ն հրամանով հաստատված նախադպրոցական ուսումնական հաստատությունների շինարարական նորմերով սահմանված նախադպրոցական ուսումնական հաստատությունների տարածքների նորմատիվների պահանջներին, տարածքների նկատմամբ իրավունքը (uեփականության, վարձակալության, անհատույց oգտագործման) հաuտատող փաuտաթղթերի առկայությունը,

բ. խմբասենյակի, խաղասենյակի, ննջասենյակի, հանդերձարանի, բուֆետային մասի, մարզադահլիճի, հանդիսությունների դահլիճի, մեթոդկաբինետի՝ ուսումնադիդակտիկ պարագաներով, նյութերով, գույքով հագեցվածության համապատասխանությունը նախադպրոցական կրթության պետական չափորոշչի պահանջներին, բացառությամբ նախադպրոցական այլընտրանքային կրթական ծրագրեր և նախադպրոցական ծառայություններ իրականացնող կազմակերպությունների խմբասենյակի, խաղասենյակի, ննջասենյակի, հանդերձարանի, բուֆետային մասի, մարզադահլիճի, հանդիսությունների դահլիճի, մեթոդկաբինետի՝ ուսումնադիդակտիկ պարագաներով, նյութերով, գույքով հագեցվածության, որոնց պահանջները հաստատվում են նախարարի հրամանով հաստատված համապատասխան կրթական ծրագրերով,»,

զ. 8-րդ կետի 4-րդ ենթակետը շարադրել հետևյալ խմբագրությամբ`

«4) ուսումնամեթոդական ապահովվածության պահանջի մասով՝

ա. ուսումնական հաստատության ուսումնական պարապմունքների ժամանակացույցի, նախատեսված դասընթացների համապատասխանությունը նախադպրոցական կրթության պետական չափորոշչի պահանջներին: Նախադպրոցական ծառայությունների և այլընտրանքային կրթական ծրագրերը հաստատվում են Կրթության, գիտության, մշակույթի և սպորտի նախարարի հրամանով՝ հիմք ընդունելով նախադպրոցական կրթության պետական չափորոշչի պահանջները,

բ. սաների ընդունելության կարգի համապատասխանությունը Կրթության, գիտության, մշակույթի և սպորտի նախարարի 2021 թվականի հոկտեմբերի 11-ի N 76-Ն հրամանի պահանջներին.»,

է. լրացնել նոր` 6.2 կետով հետևյալ բովանդակությամբ «6.2**.** Լիցենզավորման ենթակա գործունեության վայրի փոփոխման կամ այդ լիցենզավորման ենթակա գործունեության տեսակով նոր վայրում գործունեություն իրականացնելու նպատակով լիցենզավորված անձինք ներկայացնում են 6-րդ կետի 1-ին, 4-րդ, 5-րդ, 6-րդ և 7-րդ կետերով սահմանված փաստաթղթեր»,

ը. լրացնել նոր` 8.1 կետով հետևյալ բովանդակությամբ «8.1. Երեխայի խնամքի, հոգածության, առողջության պահպանմանն ու ամպրապնդմանը միտված ծառայությունների համապատասխանությունը Կառավարության 2015 թվականի սեպտեմբերի 25-ի N 1112-Ն որոշման, Առողջապահության նախարարի 2002 թվականի դեկտեմբերի 20-ի N 857, 2013 թվականի օգոստոսի 12-ի N 42-Ն հրամանների պահանջներին»,

թ. Ձև N 1 աղյուսակի 4-րդ սյունակում «

|  |
| --- |
| Նախադպրոցականի տարիքային փուլերը |
| 4 |
| վաղ տարիք |
| կրտսեր նախադպրոցական տարիք |
| միջին նախադպրոցական տարիք |
| ավագ նախա-դպրոցական տարիք |

» բառերը փոխարինել «

|  |
| --- |
| Նախադպրոցականի տարիքային  խմբերը |
| 4 |
| վաղ մանկության տարիքի առաջին խումբ՝ 0-ից մինչև 1 տարեկան հասակը |
| վաղ մանկության տարիքի երկրորդ խումբ՝ 1-ից մինչև 2 տարեկան հասակը |
| կրտսեր առաջին խումբ՝ 2-ից մինչև 3 տարեկան հասակը |
| կրտսեր երկրորդ խումբ՝ 3-ից մինչև 4 տարեկան հասակը |
| միջին խումբ՝ 4-ից մինչև 5 տարեկան հասակը |
| ավագ խումբ՝ 5-ից մինչև 6 տարեկան հասակը |

» բառերով,

5) հավելվածներ N N 3-րդ, 5-րդ, 7-րդ, 11-րդ, 13-րդը լրացնել նոր` 6.2 կետերով հետևյալ բովանդակությամբ. «6.2 լիցենզավորման ենթակա գործունեության վայրի փոփոխման կամ այդ լիցենզավորման ենթակա գործունեության տեսակով նոր վայրում գործունեություն իրականացնելու նպատակով լիցենզավորված անձինք ներկայացնում են 6-րդ կետի 1-ին, 4-րդ, 5-րդ, 6-րդ և 7-րդ ենթակետերով սահմանված փաստաթղթեր»,

6) հավելվածներ N N 17-րդ, 19-րդը լրացնել նոր` 8.1 կետերով հետևյալ բովանդակությամբ. «8.1 լիցենզավորման ենթակա գործունեության վայրի փոփոխման կամ այդ լիցենզավորման ենթակա գործունեության տեսակով նոր վայրում գործունեություն իրականացնելու նպատակով լիցենզավորված անձինք ներկայացնում են 6-րդ կետի 1-ին, 4-րդ, 5-րդ, 6-րդ և 7-րդ ենթակետերով սահմանված փաստաթղթեր»,

7) հավելված N 7-րդում «միջնակարգ (լրիվ) ընդհանուր» բառերը փոխարինել «միջնակարգ ընդհանուր» բառերով.

8) հավելվածներ N N 11, 13-րդ-ի 8-րդ կետերի 2-րդ ենթակետերում «80%» թիվը փոխարինել «50%» թվով,

9) հավելվածներ N N 1, 3, 5, 7, 11, 13-ի 5.1-րդ կետերում «անբաժանելի մասը:» բառերից հետո լրացնել նոր նախադասությամբ հետևյալ բովանդակությամբ՝ «3-րդ կետով նախատեսված կրթական ծրագրի մասով արված ցանկացած փոփոխություն սահմանվում է լիցենզիայի ներդիրում և յուրաքանչյուր փոփոխության դեպքում տրվում է հերթական ներդիր:»,

10) հավելվածներ N N 17, 19-ի 6-րդ կետերում «անբաժանելի մասը:» բառերից հետո լրացնել նոր նախադասությամբ հետևյալ բովանդակությամբ՝ «3-րդ կետով նախատեսված կրթական ծրագրի մասով արված ցանկացած փոփոխություն սահմանվում է լիցենզիայի ներդիրում և յուրաքանչյուր փոփոխության դեպքում տրվում է հերթական ներդիր:»,

11) հավելվածներ N N 11, 13, 17, 19-ի 3-րդ կետերում «ընդունելության սահմանային» բառերը փոխարինել «ըստ կուրսերի սովորողների նախատեսվող սահմանային» բառերով,

12) հավելվածներ N N 11, 13-ում լրացնել նոր՝ 5.3-րդ կետեր հետևյալ բովանդակությամբ. «5.3.Օտարերկրյա քաղաքացիների օտար լեզվով ուսուցում իրականացնելու գործունեության թույլտվություն կարող է տրվել միայն տվյալ մասնագիտության գծով լիցենզավորված ուսումնական հաստատություններին»,

13) հավելվածներ N N 17, 19-ում լրացնել նոր՝ 8.1-րդ կետեր հետևյալ բովանդակությամբ. «8.1. Օտարերկրյա քաղաքացիների օտար լեզվով ուսուցում իրականացնելու գործունեության թույլտվություն կարող է տրվել միայն տվյալ մասնագիտության գծով լիցենզավորված ուսումնական հաստատություններին»,

14) հավելվածներ N N 1-ի, 3-ի, 5-ի, 7-ի, 11-ի, 13-ի, N 17-ի, 19-ի Ձև N 2-ում «Աշխատանքը (հիմնական, համատեղությամբ)» բառերց հետո լրացնել «,աշխատանքային պայմանագրի համարը, կնքման տարեթիվը և գործողության ժամկետը: Սոցիալական քարտի կամ նույնականացման քարտի համարը:» բառերով,

15) հավելվածներ N N 3-ի, 5-ի, 7-ի, 11-ի, 13-ի 6-րդ կետերի 4-րդ ենթակետերում «նախատեսվող» բառից հետո լրացնել «հասարակական շինությունների նպատակային նշանակությանը համապատասխան» բառերը,

16) հավելվածներ N N 17-ի, 19-ի 8-րդ կետերի 2-րդ ենթակետերում «նախատեսվող բառից հետո լրացնել «հասարակական շինությունների նպատակային նշանակությանը համապատասխան» բառերը,

17) հավելվածներ N N 17-ի, 19-ի հավելվածների 10-րդ կետերի 3-րդ ենթակետերի «գ» պարբերություններում «(Հայաստանի Հանրապետության կառավարության 2002 թվականի դեկտեմբերի 5-ի N 1936-Ն որոշմամբ նախատեսված տեխնիկական պահանջներին համապատասխան, իսկ սեփականը չունենալու դեպքում` քաղաքացիաիրավական պայմանագրերով սահմանված կարգով) բառերը փոխարինել «(Հայաստանի Հանրապետության կառավարության 2002 թվականի դեկտեմբերի 5-ի N 1936-Ն որոշմամբ նախատեսված տեխնիկական պահանջներին համապատասխան, սեփականության, վարձակալության, անհատույց օգտագործման իրավունքով օգտագործվող տարածքներում)» բառերով,

18) ուժը կորցրած ճանաչել հավելվածի N 1-ի 5.2 կետը, հավելվածներ N N 1-ի, 3-ի, 5-ի, 7-ի 6-րդ կետերի 10-րդ ենթակետերը, 8-րդ կետերի 6-րդ ենթակետերը, հավելվածներ N N 11-ի, 13-ի հավելվածների 6-րդ կետերի 11-րդ ենթակետերը, 8-րդ կետերի 7-րդ ենթակետերը, հավելվածներ N N 17-ի, 19-ի 8-րդ կետերի 10-րդ ենթակետերը, 10-րդ կետերի 7-րդ ենթակետերը:

2. Սույն որոշումը բացառությամբ նախադպրոցական կրթական ծրագրերի իրականացման համար տրված լիցենզիաների՝ ուժի մեջ է մտնում պաշտոնական հրապարակման օրվան հաջորդող տասներորդ օրը:

3. Նախադպրոցական կրթական ծրագրերի իրականացման համար մինչև սույն որոշումն ուժի մեջ մտնելը տրված այն լիցենզիաները, որոնց համար սույն որոշմամբ առաջանում են նոր պայմաններ և պահանջներ, սույն որոշումն ուժի մեջ մտնելուց հետո՝ 6-ամսյա ժամկետում, ենթակա են վերաձևակերպման:

|  |
| --- |
| **Հավելված N 2.1**  **ՀՀ կառավարության 2009 թվականի**  **հուլիսի 9-ի N 808-Ն որոշման** |

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**Լ Ի Ց Ե Ն Զ Ի Ա**

**ՆԱԽԱԴՊՐՈՑԱԿԱՆ ԿՐԹԱԿԱՆ ԾՐԱԳՐԻ ԵՎ ՆԱԽԱԴՊՐՈՑԱԿԱՆ ԾԱՌԱՅՈՒԹՅԱՆ ԻՐԱԿԱՆԱՑՄԱՆ**

|  |  |
| --- | --- |
| **ՍԵՐԻԱ Ա** | **N 0000** |

**Սույնով վավերացվում է, որ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության լրիվ անվանումը, կազմակերպական-իրավական ձևը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(գտնվելու վայրը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (գործունեության իրականացման վայրը)

**իրավունք ունի իրականացնելու**

**նախադպրոցական կրթական ծրագիր և նախադպրոցական ծառայություն**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(լիցենզիայի գործողության ժամկետը)

|  |  |  |
| --- | --- | --- |
| Նախարար | \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

\_\_\_\_ \_\_\_\_\_\_\_\_\_\_ \_\_\_\_\_ թ.

Կ.Տ.

Սերիա 000 N 000000

|  |
| --- |
| **Հավելված N 2.2**  **ՀՀ կառավարության 2009 թվականի**  **հուլիսի 9-ի N 808-Ն որոշման** |

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**Լ Ի Ց Ե Ն Զ Ի Ա**

**ՆԱԽԱԴՊՐՈՑԱԿԱՆ ԾԱՌԱՅՈՒԹՅԱՆ ԻՐԱԿԱՆԱՑՄԱՆ**

|  |  |
| --- | --- |
| **ՍԵՐԻԱ Ա** | **N 0000** |

**Սույնով վավերացվում է, որ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության լրիվ անվանումը, կազմակերպական-իրավական ձևը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(գտնվելու վայրը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (գործունեության իրականացման վայրը)

**իրավունք ունի իրականացնելու**

**նախադպրոցական ծառայություն**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(լիցենզիայի գործողության ժամկետը)

|  |  |  |
| --- | --- | --- |
| Նախարար | \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

\_\_\_\_ \_\_\_\_\_\_\_\_\_\_ \_\_\_\_\_ թ.

Կ.Տ.

Սերիա 000 N 000000